陈师道
送法宝禅师
平生夫铁脚，道价喧宇宙。
望礼东南云，吾今独何後。
晚始识其子，瑶林一枝秀。
初闻饮光笑，复作空生瘦。
今年退後禅，袖手不肯叉。
真成菩萨魔，未免化城咎。
白月悬清光，大锺得辞扣。
知止一何勇，随缘岂无复。
丰台两禅子，三请期一觏。
翩然挈瓶盂，百里往相就。
古寺风雨余，触目初邂逅。
夙昔有静缘，欢然宛如旧。
教我早自异，业成谁得救。
世故已备尝，踌躇复何候。
钻火勿停手，时来自渠透。
殷懃礼白足，吾为太山溜。